open-index/open-wikipedia-markdown huggingface dataset:
Liikkuminen

**Liikkuminen** on eläimen siirtymistä paikasta toiseen. Eläimet liikkuvat etupäässä löytääkseen ruokaa tai paetakseen toisia eläimiä.

Yleisiä liikkumistapoja ovat uiminen, lentäminen, kävely, juoksu ja ryömiminen.

## Liikkumiskyvyn synty

Varhaiset bakteerit saivat energiansa Auringosta, eivätkä ne liikkuneet vaan kasvoivat toistensa päälle. Jos eliön elinympäristössä oleva energia ei kuitenkaan ole jakautunut tasaisesti, energian loputtua eläimen on siirryttävä. Varhaisimmat liikkuvat eliöt olivat yksisoluisia ja söivät bakteerimattoja. Kun paikallaan ollut ruoka oli syöty, eliön täytyi liikkua toiseen paikkaan etsimään lisää ruokaa. Varhaiset eliöt hyötyivät liikkumiskyvystä myös siksi, että ne saivat siirtymällä lisää elintilaa.

Paetakseen saalistajilta myös jotkin saaliseliöt kehittivät kyvyn liikkua. Seurasi saalistajien ja saaliiden kilpavarustelu, jossa ne kehittyivät koko ajan nopeammaksi. Jossain vaiheessa liikkeen nopeuttaminen ei kuitenkaan enää ollut siihen vaaditun energian arvoista, minkä vuoksi eläinten liikkumisnopeudella on rajansa. Eläimen nopeutta rajoittavat muun muassa ilman ja veden aiheuttama vastus.

Liikkumista helpottaa huomattavasti se, jos eläin on peilisymmetrinen niin, että sillä on oikea ja vasen puoli. Vain muutama eläinlaji on epäsymmetrinen, eivätkä ne liiku kovinkaan hyvin.

## Liikkumistavat eri ympäristöissä

Eri eläinlajit ovat kehittäneet erilaisia tapoja liikkua. Kukin tapa on ratkaisu niiden ympäristötekijöiden asettamiin haasteisiin.

Ilmassa lentävät ja vedessä uivat eläimet joutuvat taistelemaan liikkeellään painovoimaa vastaan, joka vetää niitä alaspäin. Fluidissa, eli kaasussa tai nesteessä, liikkuva eläin käyttää voimaa myös ei-kiinteää väliainetta vastaan. Useimmat fluidissa liikkuvat eläimet kauhovat tai räpistelevät synnyttääkseen liikettä. Vedessä liikkumisen eli uimisen muotoja ovat melominen, ruumiin vääntely sekä veden purskuttaminen ruumiin takapuolelle. Ilmassa liikutaan lentämällä eli siipiä liikuttelemalla, tai liitämällä, jolloin eläin vain hyödyntää ilmavirtauksia.

Kiinteän ja virtaavan aineen rajapinnalla liikkuvat maaeläimet ja merenpohjan eläimet. Liikkuminen maanpinnalla on mahdollista kitkan ansiosta. Toisaalta kitka myös hidastaa liikettä, minkä vuoksi maaeläimille on yleensä kehittyneet jalat, jotka vähentävät maakosketusta ja sitä kautta kitkaa ja energiankulutusta. Käärmeet sen sijaan liikkuvat vartaloaan kiemurtamalla, ja nilviäiset levittämällä maahan kitkaa vähentävän limakerroksen.

Jalkoja on neljää eri tyyppiä. Selkärankaisten jalat saivat muotonsa kalojen luustosta. Niveljalkaisten jalat syntyivät niiden kovasta kuoresta, joka estää niitä kuivumasta. Käsnäjalkaisilla on kahdessa rivissä olevat jalantyngät. Piikkijalkaisilla on lyhyet ja paksut imujalat, jotka ne pystyvät pursottamaan ruumiinsa ulkopuolelle huokostensa läpi.

Maan alla elävät eläimet liikkuvat joko siirtämällä maata edestään sivulle kauhomalla, kuten myyrät, tai kiemurtelemalla, kuten kastemadot, tai nielemällä maan ja ulostamalla sen taakseen. Jotkin simpukat pystyvät pureutumaan kiveen raaputtamalla sitä tai hajottamalla sitä hapolla.

## Lähteet
Princ

**Stefan Zdravković** (, s. 29. syyskuuta 1993 Vranje, Serbia, Jugoslavian liittotasavalta) taiteilijanimeltään **Princ od Vranje** (, ) tai **Princ** on serbialainen laulaja. Hän voitti Serbian euroviisukarsinnan *Pesma za Evroviziju '25*, ja edusti Serbiaa vuoden 2025 Eurovision laulukilpailussa kappaleella Mila.

Zdravković tuli alunperin tunnetuksi osallistumisestaan laulukilpailu *Glasat na Bulgariaan* (Гласът на България) vuonna 2021. Hän pääsi kilpailun semifinaaliin, jossa hän putosi. 

## Diskografia
### Singlet
* "Samo mi je lepo" (2022)
* "Cvet sa Istoka" (2023)
* "Kad poželiš" () (2023)
* "Ajša" (2024)
* "Čardak" (2024)
* "Ela Ela" (2024)
* "Belo" (2024)
* "Paučina" () (2024)
* "Mila" (2025)

## Lähteet
Zoë Më

**Zoë Anina Kressler**, (s. 6. lokakuuta 2000 Basel, Sveitsi) taiteilijanimeltään **Zoë Më**, on sveitsiläinen laulaja ja lauluntekijä. Hän edusti Sveitsiä vuoden 2025 Eurovision laulukilpailussa kappaleella "Voyage".

## Diskografia
### Albumit
* *Momoko* (2020)

### EP:t
* *Le Loup* (2024)
* *Dorienne Gris* (2024)

### Singlet
* "Bärenbrüder" (2018)
* "Endlose Strasse" () (2019)
* "Itsuko" (2020)
* "Aimée" (2020)
* "Fallende Tänzer" (2020)
* "Kartenhaus" (2020)
* "Das Lied der Leichtigkeit" (2021)
* "Ok" (2023)
* "Lied ohne Ende" (2023)
* "Liste der Interdits" (2024)
* "Overdose" (2024)
* "Voyage" (2025)

## Lähteet
Back & Forth

**Back & Forth** on laulaja Aaliyah’n debyyttisingle vuodelta 1994. Se oli ensimmäinen singlejulkaisu hänen samana vuonna julkaistulta debyyttialbumiltaan *[[Age Ain’t Nothing but a Number]]*. Aaliyah oli albumin ilmestyessä vasta 15-vuotias.

Laulaja R. Kelly loi ja tuotti kappaleen, joka on tanssipop-vaikutteinen r&b-kappale ja sisältää myös new jack swingiä. Sanoituksiltaan Back & Forth kertoo teini-ikäisen tytön innokkuudesta juhlia viikonloput ystäviensä kanssa. Singlen musiikkivideo kuvattiin osaksi Aaliyah’n koululla Detroitissa, jossa hän opiskeli esittäviä taiteita.

Back & Forth menestyi kaupallisesti hyvin, ollen parhaimmillaan kolme viikkoa Billboardin Hot R&B -singlelistan ykkösenä ja päästen heinäkuussa Billboard Hot 100 -listan viidenneksi. Kesäkuussa 1994 sille myönnettiin kultalevy.
Tygodnik Powszechny

**Tygodnik Powszechny** on puolalainen vuonna 1945 perustettu viikkolehti. Se käsittelee kotimaan ja ulkomaan politiikkaa sekä yhteiskunnallisia kysymyksiä ja on linjaltaan katolinen.
## Lähteet

## Aiheesta muualla
* Lehden verkkosivut
Taye Atske Selassie

**Taye Atske Selassie Amde** (, s. 13. tammikuuta 1956) on etiopialainen diplomaatti ja poliitikko, joka on toiminut Etiopian presidenttinä 7. lokakuuta 2024 lähtien. Hän on työskennellyt useaan otteeseen Yhdistyneiden kansakuntien suurlähettiläänä. Ennen tätä tehtävää hän toimi ulkoministerinä.

## Lähteet
Rzeczpospolita (sanomalehti)

**Rzeczpospolita** (puol. 'tasavalta') on puolalainen vuonna 1920 perustettu sanomalehti. Se ilmestyy kuudesti viikossa ja on linjaltaan liberaalikonservatiivinen.
## Lähteet

## Aiheesta muualla
* Lehden verkkosivut
Newsweek Polska

**Newsweek Polska** on *[[Newsweek]]in* puolankielinen versio, joka on ilmestynyt vuodesta 2001. Se ilmestyy maanantaisin ja on linjaltaan liberaali.
## Lähteet

## Aiheesta muualla
* Lehden verkkosivut
Nasz Dziennik

**Nasz Dziennik** on puolalainen kuudesti viikossa ilmestyvä sanomalehti. Se on perustettu vuonna 1998 ja linjaltaan katolilainen. Lehti on lähellä Laki ja oikeus -puoluetta.
## Lähteet

## Aiheesta muualla
* Lehden verkkosivut
Thorwald Bergquist

**Thorwald Erik Natanael Bergquist** (1. joulukuuta 1899 Nävelsjö – 3. joulukuuta 1972) oli ruotsalainen virkamies ja kansanpuolueen poliitikko. Koulutukseltaan hän oli juristi. Hän oli valtiopäiväedustaja vuosina 1937–1942 ensimmäisessä kamarissa ja 1943–1947 toisessa kamarissa. Vuosina 1936 ja 1943–1945 Bergquist toimi oikeusministerinä ja 1946–1964 Kronobergin läänin maaherrana.
## Lähteet

## Aiheesta muualla
Przewodnik Katolicki

**Przewodnik Katolicki** on puolalainen viikkolehti, joka keskittyy kirkkoon liittyviin uutisiin. Se alkoi ilmestyä vuonna 1895.
## Lähteet

## Aiheesta muualla
* Lehden verkkosivut
53. sotasairaala

**53. sotasairaala** (53. SotaS) perustettiin 17.-19. kesäkuuta 1941 Helsingin suojeluskuntapiirin kirjeen perusteella. Sotasairaalassa hoidettiin myös siviilipotilaita sekä saksalaisia sotilaita. Sairaalan rungon muodosti Tilkkanakin tunnettu KSS 1. 

Sotasairaala muodostui osastoista, joiden toimintaan vaikuttivat hoidettavat sairaudet ja niiden vaikeusaste. A-osastot ja sairaalat oli tarkoitettu vaikeille kirurgisille tapauksille, joiden hoitoon tarvittiin leikkaussalia, röntgeniä ja laboratoriota. B-osastoilla hoidettiin lievemmin haavoittuneita ja järjestettiin kirurgisten potilaiden kuntoutus. Lisäksi siellä hoidettiin sisätautien potilaita ja tartuntatauteja sairastavia.

53. SotaS:n päällikkölääkärinä toimi KSS 1:n lääkäri, lääkintäeversti Martin Savolin. Sairaalan hammaslääkärinä toimi Iily Rivas. Ylihoitajana toimi KSS 1:n ylihoitaja Hilda Willeberg. KSS 1:n henkilökunta jäi sotasairaalan palvelukseen ja sitä täydennettiin tarpeen mukaan. Sairaaan myöhemmin liitetyn Kiljavan parantolan henkilökunta siirtyi 53. SotaS:n palvelukseen. Sairaalassa työskenteli myös lääkintälottia, Punaisen Ristin apusisaria,  sairaanhoitajia, pastoreita, kansliahenkilökuntaa, lääkintävoimistelijoita, taloudenhoitajia, lähettejä, varastonhoitajia, apumiehiä, siivoajia ja lämmittäjiä.    

Välineistönä (röntgenlaitteet, instrumentit, kalusto ja muu välineistö) käytettiin KSS 1:n, Kirurgisen sairaalan, Nasitenklinikan, lakkautetun Helsingin varuskuntapataljoonan sairaalan, Helsingin yliopiston korvaklinikan, Helsingin yleisen sairaalan ihotautiosaston, silmäklinikan ja  sisätautiosaston välineitä.   

Sairaala toimi seuraavissa tiloissa: 

Sairaalan toiminta lopetettiin päämajan lääkintäosasto II:n kirjelmän perusteella 28. helmikuuta 1943, jolloin useat eri osastot erotettiin sotasairaalasta. Jäljelle toimintaan jääneet osastot olivat seuraavat:

53. sotasairaalan toiminta lopetettiin päämajan lääkintäosaston määräyksellä 30. marraskuuta 1944.  

## Lähteet
Kazakstanin joukkue jääkiekon maailmanmestaruuskilpailuissa 2025

**Kazakstanin jääkiekkomaajoukkue** Ruotsissa ja Tanskassa järjestestettävissä vuoden 2025 maailmanmestaruuskilpailuissa. Kazakstanin joukkue pelaa B-lohkossa. Joukkueen päävalmentaja on Oleg Boljakin ja joukkueenjohtaja on Boris Ivaništšev.

## Kokoonpano

## Lähteet
Immilän kansakoulu

**Immilän kansakoulu** avattiin Nastolassa 1900. Se toimi vuoteen 1969, jolloin se lakkautettiin. Koulu ei näin ollen ehtinyt 1970-luvun peruskoulu-uudistukseen. Kiinteistössä on 644 m2 kerrosalaa ja siinä oli alkujaan 21 huonetta. 1990-luvulla oli rakennus jaettu sisältä kahteen osaan ja se oli toiminut perhekotina.

## Lähteet
Sini Rautavaara

**Sinikka Ilona (Sini) Rautavaara** (o.s. **Koivisto**, s. 21. elokuuta 1957 Lahti) on suomalainen sopraano ja musiikkipedagogi.

Rautavaaran laulunopettajia olivat Antti Koskinen, Aili Purtonen ja Liisa Linko-Malmio. Rautavaara suoritti laulun diplomitutkinnon Sibelius-Akatemiassa vuonna 1988 ja sai musiikkikasvatuksessa musiikin maisterin oppiarvon vuonna 1995. Lisäksi hän valmistui musiikinopettajan management-koulutuksesta vuonna 1997 ja peruskoulun luokanopettajan opinnoista vuonna 2002. Hän aloitti seurustelun säveltäjä Einojuhani Rautavaaran kanssa vuonna 1982; pariskunta avioitui vuonna 1984. Sini Rautavaara oli kantaesittämässä miehensä näyttämöteoksia ja oopperoita *Marjatta matala neiti*, *[[Thomas (ooppera)|Thomas]]*, *[[Vincent (ooppera)|Vincent]]* ja *[[Auringon talo]]*.

Rautavaara on luonut pitkän uran aikuisopetuksen musiikkipedagogina ja toiminut muun muassa Helsingin työväenopiston musiikin johtavana opettajana. Hän julkaisi Raija Lampilan kanssa yksinlaulun oppikirjat *Soiva laulutunti* ja *Sydämeni laulut* sekä Liisa Aroheimo-Marvian kanssa kokoelman *Virsihelmiä*. Rautavaara julkaisi miehensä kanssa muistelmateoksen *Säveltäjä ja muusa*.

## Lähteet
Frank Calloway

**Frank Calloway** (1915? Montgomery, Alabama – 1. syyskuuta 2014 Tuscaloosa, Alabama) oli yhdysvaltalainen kuvataiteilija. Hän teki suurille paperirullille piirrettyä kansantaidetta.

Calloway varttui köyhissä oloissa, joten ei ole varmuutta siitä, onko syntymä- tai kastetodistusta olemassa. Alabaman osavaltion tietojen mukaan hän oli syntynyt 2. heinäkuuta 1896, mikä olisi tehnyt hänestä 118-vuotiaan kuollessaan. Gerontology Research Groupin edustaja kertoi vuonna 2008, että Calloway oli elämäänsä koskevien tietojen valossa todennäköisemmin syntynyt vuonna 1915. Hän teki töitä maa- ja metsätaloudessa, rautateillä ja sepän avustajana. Callowaylla oli sanojensa mukaan veljiä. Hänen elämästään on kuitenkin vain vähäisesti varmistettuja tietoja hänen pitkäaikaista sairaalahoitoaan edeltäneeltä ajalta. Calloway määrättiin vuonna 1952 Bryce Hospitaliin Tuscaloosaan skitsofrenian diagnoosilla. Hän teki sairaalan alueella maatalous- ja puutarhatöitä, kunnes keskittyi taiteelliseen työhön. Calloway kuvasi teoksissaan 1980-luvulta lähtien lapsuutensa maisemia maaseudulta.

Callowayn teoksia oli esillä hänen omissa näyttelyissään sekä ryhmänäyttelyissä muun muassa Andrew Edlin Galleryssa, Kentuck Art Centerissä (Northport), American Visionary Art Museumissa ja Montgomery Museum of Fine Artsissa.

## Lähteet
Texasin kansalliskaarti

**Texasin kansalliskaarti** () on Yhdysvaltain kansalliskaartin alainen sotilaallinen reservi. Kansalliskaartin ylipäällikkönä toimii Texasin kuvernööri ellei Yhdysvaltain presidentti ole erikseen sitä ottanut käyttöönsä .

## Historia
Texasin kansalliskaartin historia ulottuu Texasin tasavaltaan 1800-luvun alussa, jolloin nuorta valtiota turvaamaan perustettiin armeija. Texasin liityttyä vuosisadan puolivälissä Yhdysvaltoihin muodostettiin tämän armeijan pohjalta nykyään Texasin kansalliskaartina tunnettu organisaatio..

## Lähteet
Bryan Charnley

**Bryan Charnley** (20. syyskuuta 1949 Stockton-on-Tees – heinäkuu 1991) oli brittiläinen taidemaalari.

Charnleyn psyykkinen tila romahti vuonna 1967, mutta hän pystyi opiskelemaan Leicester School of Artissa vuonna 1968. Hän sai vuonna 1969 opiskelupaikan Central School of Art and Designista, mutta nämä opinnot keskeytyivät psyykkisen voinnin jälleen heikennyttyä. Charnleylla todettiin skitsofrenia. Hän asui vuosina 1971–1977 vanhempiensa kanssa ja oli jaksoittain sairaalassa saaden muun muassa sähköhoitoa. Hän muutti vuonna 1978 Bedfordiin ja aloitti työskentelyn taidemaalarina.

Charnleyn varhaisiin teoksiin kuului muun muassa suuria kukkamaalauksia. Vuonna 1982 hän alkoi käsitellä teoksissaan sisäistä maailmaansa, unia ja mielentiloja. Vuonna 1984 neljä Charnleyn teosta ostettiin Bedlamin pysyvään kokoelmaan. Charnley piti oman näyttelynsä Dryden Street Galleryssa Covent Gardenissa vuonna 1989. Hän oli kahdella maalauksellaan edustettuna Royal College of Artin *Visions*-näyttelyssä vuonna 1990.

Charnley dokumentoi *Self Portrait* -teossarjassaan kokemuksiaan skitsofrenian oireista lääkkeistä irtauduttaessa. Hän teki sarjan ensimmäisen maalauksen vakiintuneella lääkeannoksellaan. Toiseen omakuvaan mennessä hän oli puolittanut annoksen ja saanut akuutteja psykoosioireita. Charnley teki itsemurhan vuonna 1991. Hänen kaksosveljensä James julkaisi kirjan *Bryan Charnley: Art and Adversity*. Charnleyn *Self Portrait* -sarja oli postuumisti näyttelyssä National Portrait Galleryssa vuonna 1992. Sittemmin maalaukset otettiin Oxfordin The Prince of Wales International Centre for SANE Researchiin.

## Lähteet
Amazonianvähäorava

**Amazonianvähäorava** tai **amazoninkääpiöorava** *(Sciurillus pusillus)* on Amazonin sademetsän alueella Etelä-Amerikassa tavattava orava. Se on oman sukunsa *Sciurillus* ainut laji ja se voidaan jakaa kolmeen alalajiin. Kansainvälinen luonnonsuojeluliitto eli IUCN on luokitellut sen elinvoimaiseksi lajiksi.

## Taksonomia
Amazonianvähäorava on oman sukunsa *Sciurillus* (amazonianvähäoravat) ainut laji. Se voidaan jakaa kolmeen alalajiin;  *S. p. pusillus*, *S. p. glaucinus* ja *S. p. kuhlii*. On mahdollista, että alalajit ovat tosiasiassa omia lajejaan.

## Koko ja ulkonäkö
Amazonianvähäoravan ruumiinpituus on 89–115&nbsp;mm ja hännän pituus 89–120&nbsp;mm. Painoa on 33–45&nbsp;g. Selkäpuolen väritys on harmaa keltaisen vivahtein. Vatsapuoli on harmaa tai nahanvärinen. Päässä on ruskeasta punaiseen vaihtelevaa väritystä. Korvien takataosa on valkoinen. Korvan pää on musta. 

## Levinneisyys ja elinympäristö
Lajia tavataan neljässä toisistaan selvästi erillään sijaitsevassa populaatiossa Perun, Kolumbian, Venezuelan, Guyanan, Surinamen, Ranskan Guayanan ja Brasilian alueella.

Lajin elinympäristö on Amazonin sademetsää. Tyypillinen esiintymispaikka on tiheäpuista restingaa. Niiden tiedetään sietävän jonkinasteista metsien pirstoutumista.

## Elintavat
Amazonianvähäorava on päiväeläin. Se käyttää ravinnokseen etenkin puiden mahlaa. Ruokailtujen puiden alla on usein pudonneita kaarnan kappaleita. Yksittäiset oravat ja perheryhmär liikkuvat ja ruokailevat lähes kaikilla puun korkeuksilla latvaan saakka, mutta tavallisimmin noin 10 metrin korkeudella. Oravat ovat energisiä ja ne liikkuvat nopeasti puita ylös ja alas. Usein ne jahtaavat toisiaan riitaisasti. 

Raskaita tai imettäviä naaraita on kirjattu kesäkuun aikoihin. Poikaisia on kerrallaan yksi tai kaksi.

## Uhat ja suojelu
Kansainvälinen luonnonsuojeluliitto eli IUCN on luokitellut amazonianvähäoravan elinvoimaiseksi lajiksi. Sitä esiintyy laajalla alueella, joka käsittää myös useita suojeltuja alueita. Kantojen ei uskota laskevan tasolla, joka vaatisi ylempää uhanalaisuusluokitusta. Metsien katoaminen muodostaa kuitenkin mahdollisen uhan lajille.

## Lähteet
In Mourning

**In Mourning** on ruotsalainen metallimusiikin yhtye, joka on perustettu vuonna 2000. Yhtyeen tyylilaji on muuttunut goottimetallista melodiseen death metaliin ja progressiiviseen metalliin. Yhtye julkaisi ensimmäisen albumin *Shrouded Divine* vuonna 2008.

## Diskografia
; Studioalbumit
* 
* 
* 
* 
* 
* 
* 

## Lähteet

## Aiheesta muualla
* 
*
Cledoksen diskografia

Helsinkiläisen rap-artisti **[[Cledos|Cledoksen]] diskografia**.

## Albumit

## Mixtapet

## EP:t

## Singlet

## Vierailijana

## Musiikkivideot

* *Töis* (2017)
* *Bägi* (2017)
* *Made In Italy* (2018)
* *Fendi Jeans* (2018)
* *TÄN KAA* (2019)
* *KYSYMYS* (2020)
* *KILO* (2020)
* *CEISSI* (2020)
* *G Check Freestyle* (2022)
* *City* (2022)
* *Mis oot ollu* (2022)
* *kilsoi* (2023)
* *Kauemmas* (2023)
* *Kuka se on* (2023)
* *Liian moni* (2023)
* *Kysyinksmä?* (2024)
* *Kattomatta takas* (2024)
* *"Leipä"* (2024)
* *Joku jonka tunsin* (2024)
* *Ei riitä* (2024)

## Lähteet

* https://www.discogs.com/artist/7212995-Cledos?srsltid=AfmBOoqt9R5Mhfhr__HMWRC8EHO21B9icwZ5_Xj-2LedroAdPN1pmJJM
* https://ifpi.fi/lista/artistit/cledos/
* https://www.youtube.com/@cledos5186/videos
Mango (laulaja)

**Giuseppe ”Pino” Mango** (6. marraskuuta 1954 Lagonegro – 8. joulukuuta 2014 Policoro) oli italialainen laulaja-lauluntekijä, jolla oli laaja ääniala ja joka yhdisteli eri tyylilajeja, kuten poppia ja rockia. Mangon ura alkoi vuonna 1976 hänen julkaistuaan *[[La Mia Tagazza è Un Grande Caldo|La Mia]]* *[[La Mia Tagazza è Un Grande Caldo|Ragazza è Un Gran Caldo]]* -LP:n. Hän oli 1980-luvulla yksi suosituimmista italialaisista poptähdistä ja julkaisi koko uransa aikana yli 20 albumia. Hänen tunnetuimpiin kappaleisiin lukeutuvat muun muassa *[[Oro (kappale)|Oro]]* ja *[[Il Viaggio (kappale)|Il Viaggio]]*, joka palkittiin vuonna 1985 San Remon musiikkifestivaaleilla tuomariston suosikiksi.

## Nuoruus ja ura
Giuseppe Mango syntyi vuonna 1954 Lagonegron kylään Italian Potenzassa. Hän lauloi paikallisissa kerhoissa jo seitsemänvuotiaana. Nuoruudessaan hän oli kiinnostunut metallimusiikista, erityisesti hevimetallista, glamista ja progista. Hän solmi levytyssopimuksen RCA Recordsin kanssa ja julkaisi veljensä kanssa jatkuvasti uutta musiikkia, mutta mikään hänen teoksistaan ei oikein noussut pinnalle. Vuonna 1982 hän luovutti ja jatkoi sosiologian opintojaan Salernon yliopistolla. Vuonna 1986 eräs musiikintuottaja nimeltä Giulio "Mogol" Rapetti löysi Mangon vanhoja kappaleita ja yllytti Mangoa jatkamaan musiikillista uraansa. Sitten Mango julkaisi suosituimman kappaleensa nimeltä *Oro*. 1990-luvulla Mango siirtyi EMI:lle ja teki vuonna 1994 ensimmäisen EMI:n julkaiseman albumin, Mangon. Hänen viimeiseksi jäänyt albuminsa on *[[La Terra Degli Aquiloni (albumi)|La Terra Degli Aquiloni]]* vuodelta 2011.

## Kuolema
Giuseppe Mango oli esiintymässä Italian Policorossa, kunnes *Oro*-kappaleen aikana hän nosti kätensä ilmaan ja sanoi, ettei voi hyvin, jonka jälkeen hän romahti lavalle. Häntä yritettiin elvyttää tuloksetta. Mango kuljetettiin sairaalaan, jossa hän kuoli 60-vuotiaana. Kuolinsyyksi todettiin sydänkohtaus. Pari päivää myöhemmin Mangon kotona järjestettiin ruumiinvalvojaiset, joissa hänen 75-vuotias veljensä Giovanni Mango sai sairauskohtauksen ja hänkin kuoli myöhemmin sairaalassa. Giuseppen ja Giovannin hautajaiset pidettiin seuraavana päivänä ja heidät haudattiin kotikyläänsä Lagonegroon.

## Diskografia

### Studioalbumit

* *La mia ragazza è un gran caldo* (1976)
* *Arlecchino* (1979)
* *È pericoloso sporgersi* (1982)
* *Australia* (1985)
* *Odissea* (1986)
* *Adesso* (1987)
* *Inseguendo l’aquila* (1988)
* *Sirtaki* (1990)
* *Come l'acqua* (1992)
* *L'Oro Di Mango* (1993)
* *Mango* (1994)
* *Credo* (1997)
* *Disincanto* (2002)
* *Ti porto in Africa* (2004)
* *Ti amo così* (2005)
* *L’albero delle fate* (2007)
* *La terra degli aquiloni* (2011)

### Livealbumit

* *Dove vai* (1995)
* *Gli amori son finestre* (2009)

### Kokoelmat

* *Visto così* (1999)
* *Tutto Mango: oro e platino* (2006)

### Espanjankieliset albumit

* *Ahora* (1987)
* *Hierro y Fuego* (1988)
* *Sirtaki* (1991)
## Lähteet

## Aiheesta muualla
Pentti Jouppila

**Pentti Iisakki Jouppila** (s. 7. toukokuuta 1941 Isokyrö) on suomalainen lääkäri ja emeritusprofessori.

Pentti Jouppila syntyi maanviljelijä Oiva Joel Jouppilan ja emäntä Terttu Anna-Liisa Pispan perheeseen. Hänen puolisonsa on professori Riitta Jouppila, omaa sukuaan Liukko. Pentti Jouppila tuli ylioppilaaksi Ylistaron yhteiskoulusta 1953 ja valmistui Oulun yliopistosta lääketieteen lisensiaatiksi 1966. Hän väitteli siellä lääketieteen ja kirurgian tohtoriksi 1971 ja sai siellä synnytys- ja naistentautien erikoislääkärin pätevyyden 1972 ja perinatologian eli sikiölääketieteen erikoislääkärin pätevyyden 1979. 

Jouppila oli Kuusamossa kunnanlääkäri 1968 ja Oulun yliopistollisessa sairaalassa apulaislääkäri 1969–1971, hallinnollinen apulaisylilääkäri 1973–1989 ja tulosyksikön johtaja 2000–2005. Oulun yliopistossa hän oli apulaisopettaja 1972, apulaisprofessori 1990–1997 ja synnytys- ja naistentautiopin professori 1997–2005. Jouppilalla on myös ollut useita kotimaisia ja kansainvälisiä asiantuntija- ja luottamustehtäviä. Hänen erityisalansa on ollut ultraääni- ja sikiötutkimus.

## Lähteet
Güglingen

**Güglingen** on kaupunki Baden-Württembergin osavaltion pohjoisosassa lounaisessa Saksassa. Se sijaitsee Heilbronnin piirikunnassa ja kuuluu Stuttgartin suurkaupunkialueeseen. Etäisyys Stuttgartista on noin 35 kilometriä luoteeseen. Güglingeniin kuuluu kantakaupunki sekä kaupunginosat Eibensbach ja Frauenzimmern.

## Historia
Güglingen mainitaan asiakirjassa ensi kerran vuonna 1188. Kaupunkioikeudet se sai 1295. Eibensbach mainitaan 1380 ja Frauenzimmern 794. Güglingenissä on säilynyt muun muassa myöhäisgoottilainen kappeli Leonhardskapelle. Kaupungin elämänmeno pysyi verraten muuttumattomana vuosisatojen ajan. Kolmikymmenvuotinen sota oli Güglingenille tuhoisa, suuri osa sen väestöstä kuoli ruttoon. Vuonna 1896 avattu rautatieyhteys laajensi työssäkäyntialuetta. Toisen maailmansodan jälkeen Güglingeniin muutti pakolaisia ja sen asukasluku kasvoi.

## Talous ja liikenne
Güglingenin suuryrityksiä on muun muassa rakennustelineitä valmistava Wilhelm Layher GmbH & Co. KG. Maantiet (Landesstraße) 1103 ja 1110 risteävät Güglingenissä.

## Lähteet

## Aiheesta muualla
*Güglingen, Baden-Württemberg, Saksa — Sunrise, Sunset, and Daylength
Lars Fiske

**Lars Andreas Fiske** (s. 21. heinäkuuta 1966 Oslo) on norjalainen sarjakuvantekijä ja kuvittaja. Hänen sarjakuviaan on käännetty useille eurooppalaisille kielille.

Fisken ura alkoi vuonna 1982 *KOnK*-lehdessä. Vuosina 1988–1992 hän opiskeli Konstfackissa, ja Tukholmassa hän tapasi myös tulevan vaimonsa Anna Fisken. 
## Lähteet

## Aiheesta muualla
Fiske

**Fiske** on seuraavien henkilöiden sukunimi:

* Anna Fiske (s. 1964), ruotsalais-norjalainen lastenkirjailija ja sarjakuvapiirtäjä
* Billy Fiske (1911–1940), yhdysvaltalainen rattikelkkailija
* John Fiske (1939–2021), yhdysvaltalainen viestintätutkija
* Lars Fiske (s. 1966), norjalainen sarjakuvantekijä ja kuvittaja
* Solveig Fiske (s. 1952), norjalainen piispa
Gundelsheim

**Gundelsheim** on kaupunki Baden-Württembergin osavaltion pohjoisosassa lounaisessa Saksassa. Se sijaitsee Heilbronnin piirikunnassa Stuttgartin suurkaupunkialueen reunamilla. Etäisyys Stuttgartista on noin 56 kilometriä pohjoiseen.

## Historia
Gundelsheim mainitaan asiakirjassa ensi kerran vuonna 767. Kaupunkioikeudet se sai 1300-luvulla keisari Kaarle IV:ltä. Burg Horneck (Horneckin linna) tuhottiin talonpoikaissodan 1525 yhteydessä, mutta se rakennettiin pian uudelleen. Vuodesta 1688 vuoteen 1815 erimaalaiset sotajoukot marssivat Gundelsheimin halki tuon tuosta ja aiheuttivat mittavia vahinkoja. Vuonna 1879 kaupunki liitettiin Saksan rautatieverkkoon. Toisen maailmansodan loppukahinoissa huhtikuussa 1945 Yhdysvaltain joukot miehittivät Gundelsheimin. Sodan jälkeen kaupungin asukasluku kasvoi ja oli vuonna 1950 lähes 3&nbsp;000. Gundelsheimiin liitettiin 1970-luvulla maalaiskunnat Tiefenbach, Obergriesheim, Bachenau ja Höchstberg.

## Talous ja liikenne
Gundelsheimissa toimii muun muassa ruiskumaaleja valmistava Peter Kwasny GmbH. Viininviljely on niin ikään merkittävä elinkeino. Gundelsheimin rautatieasema sijaitsee Neckartalbahn-radan varrella. Bundesstraße 27 kulkee Gundelsheimin halki.

## Lähteet

## Aiheesta muualla
*Gundelsheim, Baden-Württemberg, Saksa — Sunrise, Sunset, and Daylength
Vestio

**Vestio** oli Helsingin Kaisaniemenkadulla vuodesta 1963 aina 1990-luvun alkupuolelle toiminut vaatetusliike. Se oli aluksi erikoistunut miestenmuotiin, mutta laajeni pian myös naistenvaatteisiin.

Vestion pääomistaja ja alkuun myös toimitusjohtaja oli kauppaneuvos Olavi Uitto. Vuonna 1966 toimitusjohtajaksi tuli hänen puolisonsa, kauppaneuvos Eila Uitto. Heillä oli johdettavanaan myös vuonna 1945 perustettu naistenvaateliike Minkki, sekin Kaisaniemenkadulla. Olavi Uitto oli elämänsä aikana mukana myös muun muassa  Vaasan Kappatehdas Oy:ssä (sittemmin Helsingissä nimellä Vaato Oy), Ajattaressa, Valintatalossa ja Aleksi 13:ssa. Hän luopui yrityksistään 1980-luvun puolestavälistä alkaen, viimeisenä Vestiosta.

Liikkeen mainosmusiikin ”Vestio vaatettaa Kaisaniemenkadulla, parhaimmalla paikalla” tekijänä ja esittäjänä ja myös mainosten yhtenä kuvausmallina esiintyi Lasse Mårtenson.

Vestio lopetti toimintansa Suomen 1990-luvun alun lamavuosina. Vuoden verran virolainen Kaubamaja kokeili kaupankäyntiä entisissä Vestion tiloissa 1997–1998, mutta vetäytyi.

Vestio Oy toimii nykyisin kiinteistöalalla.

## Lähteet

## Aiheesta muualla
* Vestion mainoselokuva vuodelta 1971. Video 1 min 11 s.
Tiokarbanilidi

**Tiokarbanilidi** (C13H12SN2) eli **difenyylitiourea** on tioureajohdannaisiin kuuluva aromaattinen orgaaninen yhdiste. Yhdistettä käytetään muun muassa apuaineena mineraalien vaahdotuksessa, kumien vulkanoinnissa ja muiden yhdisteiden valmistukseen.

## Ominaisuudet, valmistus ja käyttö
Huoneenlämpötilassa tiokarbanilidi on valkoista tai vaaleanharmaata kiteistä ainetta. Yhdiste liukenee vain hyvin niukasti veteen ja paremmin useisiin orgaanisiin liuottimiin, esimerkiksi etanoliin, dietyylieetteriin tai kloroformiin. Happamissa oloissa tiokarbanilidi reagoi hajoten fenyyli-isosyanaatiksi ja aniliiniksi.

Tiokarbanilidia valmistetaan aniliinin ja hiilidisulfidin reaktiolla emäksisissä oloissa.

Tiokarbanilidia käytetään metallien vaahdotuksessa partikkeleita kokoavana aineena, kumien valmistuksessa vulkanoinninkiihdyttimenä ja lisäksi siitä valmistetaan muun muassa väriaineita ja lääkeaineita.

## Lähteet
Anna Suominen

**Anna Suominen** (s. 16. elokuuta 2009) on suomalainen pesäpalloilija. Suominen edustaa Superpesiksessä pelaa kasvattajaseuraansa Laitilan Jyskettä. Hänellä on sopimus joukkueen kanssa kauden 2025 loppuun saakka ja sopimus sisältää myös kaudesta 2026. Hän pelaa etenijäjokerina. Suominen on pelannut 19 Superpesiksen runkosarjan ottelua. Näissä otteluissa hän on lyönyt yhden kunnarin, tuonut 17 juoksua ja kerännyt 63 kärkilyöntipistettä. Suominen on pelannut neljä Superpesiksen alempien pudotuspelien ottelua. Näissä otteluissa hän on tuonut neljä juoksua ja kerännyt 18 kärkilyöntipistettä. 

## Huomautukset

## Lähteet
Jill Janus

**Jill Janus** (2. syyskuuta 1975 – 14. elokuuta 2018) oli yhdysvaltalainen heavy metal -laulaja.

Janus oli lähtöisin New Yorkin osavaltiosta. Muutettuaan Yhdysvaltain länsirannikolle hän aloitti työskentelyn DJ Tuesdae -nimellä Los Angelesissa. Janus oli vuonna 2009 mukana perustamassa Huntress-yhtyettä ja toimi sen keulahahmona. Yhtyeen ensimmäinen täyspitkä albumi *Spell Eater* julkaistiin keväällä 2012. Janus julkaisi yhtyeen kanssa myös albumit *Starbound Beast* (2013) ja *Static* (2015). Lisäksi hän oli coveryhtye Chelsea Girlsin keulahahmo ja teki akustisia keikkoja Dave Navarron kanssa.

Janus kärsi psyykkisistä oireista lapsesta saakka. Hänellä todettiin elämänsä aikana kaksisuuntainen mielialahäiriö, dissosiatiivinen identiteettihäiriö, alkoholismi, skitsoaffektiivinen häiriö ja skitsofrenia. Janus sairastui vuonna 2015 varhaisen vaiheen kohtusyöpään. Hän teki 43-vuotiaana itsemurhan. Hän oli tehnyt ensimmäisen itsemurhayrityksensä jo 16-vuotiaana.

## Lähteet
At Your Best (You Are Love)

**At Your Best (You Are Love)** on Aaliyah’n vuonna 1993 levyttämä balladi, joka julkaistiin toisena singlenä hänen debyyttialbumiltaan *[[Age Ain’t Nothing but a Number]]* (1994). Se on cover-versio Isley Brothers -yhtyeen samannimisestä kappaleesta vuodelta 1976.

Isley Brothersin alkuperäisversiota ei julkaistu singlenä, mutta se oli julkaisuvuonnaan radiohitti. Aaliyah’n versiosta tuli Billboardilla listamenestys, päästen kuudennelle sijalle Hot 100 -listalla. Se pääsi listasijoille myös muun muassa Euroopassa ja Uudessa-Seelannissa.

## Lähteet
Arizona Wildcats

**Arizona Wildcats** on yhdysvaltalainen yliopistourheilujoukkue Tucsonista, Arizonasta. Wildcats on Arizonan yliopiston joukkue ja se edustaa korkeakoulua NCAA:n I-divisioonan Big 12-konferenssissa. Joukkue on ollut NCAA:n jäsen 1. syyskuuta 1936 lähtien.

## Saavutukset
Arizona Wildcats on saavuttanut seuraavat NCAA:n kansalliset mestaruudet:
* **Baseball** (4): 1976, 1980, 1986, 2012
* **Golf**
** Miehet (1): 1992
** Naiset (3): 1996, 2000, 2018
* **Koripallo** 
** Miehet (1): 1997
* **Softball** (8): 1991, 1993, 1994, 1996, 1997, 2001, 2006, 2007
* **Uinti**
** Miehet (1): 2008
** Naiset (1): 2008

## Lähteet

## Aiheesta muualla
* Joukkueen verkkosivusto 
* Yliopiston verkkosivusto
BYU Cougars

**BYU Cougars** on yhdysvaltalainen yliopistourheilujoukkue Provosta, Utahista. Cougars on Brigham Youngin yliopiston joukkue ja se edustaa korkeakoulua NCAA:n I-divisioonan Big 12-konferenssissa. Joukkue on ollut NCAA:n jäsen 1. syyskuuta 1939 lähtien.

## Saavutukset
BYU Cougars on saavuttanut seuraavat NCAA:n kansalliset mestaruudet:
* **Amerikkalainen jalkapallo** (1): 1984
* **Golf**
** Miehet (1): 1981
* **Lentopallo**
** Miehet (3): 1999, 2001, 2004
* **Maastojuoksu**
** Miehet (2): 2019, 2024
** Naiset (6): 1997, 1999, 2001, 2002, 2020, 2024
* **Yleisurheilu**
** Miehet (1): 1970

## Lähteet

## Aiheesta muualla
* Joukkueen verkkosivusto 
* Yliopiston verkkosivusto
Colorado Buffaloes

**Colorado Buffaloes** on yhdysvaltalainen yliopistourheilujoukkue Boulderista, Coloradosta. Bearcats on Coloradon yliopiston joukkue ja se edustaa korkeakoulua NCAA:n I-divisioonan Big 12-konferenssissa. Joukkue on ollut NCAA:n jäsen 1. syyskuuta 1906 lähtien.

## Saavutukset
Colorado Buffaloes on saavuttanut seuraavat NCAA:n kansalliset mestaruudet:
* **Amerikkalainen jalkapallo** (1): 1990
* **Hiihto**
** Miehet (11): 1959, 1960, 1972, 1973, 1974, 1975, 1976, 1977, 1978, 1979, 1982
** Yhteinen (9): 1991, 1995, 1998, 1999, 2006, 2011, 2013, 2015, 2024
* **Maastojuoksu**
** Miehet (5): 2001, 2004, 2006, 2013, 2014
** Naiset (3): 2000, 2004, 2018

## Lähteet

## Aiheesta muualla
* Joukkueen verkkosivusto 
* Yliopiston verkkosivusto
Houston Cougars

**Houston Cougars** on yhdysvaltalainen yliopistourheilujoukkue Houstonista, Texasista. Cougars on Houstonin yliopiston joukkue ja se edustaa korkeakoulua NCAA:n I-divisioonan Big 12-konferenssissa. Joukkue on ollut NCAA:n jäsen 1. syyskuuta 1949 lähtien.

## Saavutukset
Houston Cougars on saavuttanut seuraavat NCAA:n kansalliset mestaruudet:
* **Golf**
** Miehet (16): 1956, 1957, 1958, 1959, 1960, 1962, 1964, 1965, 1966, 1967, 1970, 1977, 1982, 1984, 1985
* **Maastojuoksu**
** Miehet (1): 1960

## Lähteet

## Aiheesta muualla
* Joukkueen verkkosivusto 
* Yliopiston verkkosivusto
TCU Horned Frogs

**TCU Horned Frogs** on yhdysvaltalainen yliopistourheilujoukkue Fort Worthista, Texasista. Horned Frogs on Texasin kristillisen yliopiston joukkue ja se edustaa korkeakoulua NCAA:n I-divisioonan Big 12-konferenssissa. Joukkue on ollut NCAA:n jäsen 1. syyskuuta 1936 lähtien.

## Saavutukset
TCU Horned Frogs on saavuttanut seuraavat NCAA:n kansalliset mestaruudet:
* **Amerikkalainen jalkapallo** (1): 1938
* **Ammunta** (4): 2010, 2012, 2019, 2024
* **Golf**
** Naiset (1): 1983
* **Rantalentopallo** (1): 2025
* **Tennis**
** Miehet (1): 2024

## Lähteet

## Aiheesta muualla
* Joukkueen verkkosivusto 
* Yliopiston verkkosivusto
Iowa State Cyclones

**Iowa State Cyclones** on yhdysvaltalainen yliopistourheilujoukkue Amesista, Iowasta. Cyclones on Iowan osavaltionyliopiston joukkue ja se edustaa korkeakoulua NCAA:n I-divisioonan Big 12-konferenssissa. Joukkue on ollut NCAA:n jäsen 1. syyskuuta 1908 lähtien.

## Saavutukset
Iowa State Cyclones on saavuttannut seuraavat NCAA:n kansalliset mestaruudet:
* **Maastojuoksu**
** Miehet (2): 1989, 1994
* **Paini**
** Miehet (8): 1933, 1965, 1969, 1970, 1972, 1973, 1977, 1987
* **Voimistelu**
** Miehet (3): 1971, 1973, 1974

## Lähteet

## Aiheesta muualla
* Joukkueen verkkosivusto 
* Yliopiston verkkosivusto
Arizona State Sun Devils

**Arizona State Sun Devils** on yhdysvaltalainen yliopistourheilujoukkue Tempestä, Arizonasta. Sun Devils on Arizonan osavaltionyliopiston joukkue ja se edustaa korkeakoulua NCAA:n I-divisioonan Big 12-konferenssissa. Joukkue on ollut NCAA:n jäsen 1. syyskuuta 1946 lähtien.

## Saavutukset
Arizona State Sun Devils on saavuttanut seuraavat NCAA:n kansalliset mestaruudet:
* **Baseball** (5): 1965, 1967, 1969, 1977, 1981
* **Golf**
** Miehet (2): 1990, 1996
** Naiset (8): 1990, 1993, 1994, 1995, 1997, 1998, 2009, 2017
* **Paini**
** Miehet (1): 1988
* **Softball** (2): 2008, 2011
* **Uinti**
** Miehet (1): 2024
* **Voimistelu**
** Miehet (1): 1986
* **Yleisurheilu**
** Miehet (1): 1977
** Naiset (1): 2007
* **Yleisurheilu (sisäradat)**
** Miehet (1): 2008
** Naiset (2): 2007, 2008

## Lähteet

## Aiheesta muualla
* Joukkueen verkkosivusto 
* Yliopiston verkkosivusto
Kansas Jayhawks

**Kansas Jayhawks** on yhdysvaltalainen yliopistourheilujoukkue Lawrencesta, Kansasista. Jayhawks on Kansasin yliopiston joukkue ja se edustaa korkeakoulua NCAA:n I-divisioonan Big 12-konferenssissa. Joukkue on ollut NCAA:n jäsen 1. syyskuuta 1908 lähtien.

## Saavutukset
Kansas Jayhawks on saavuttanut seuraavat NCAA:n kansalliset mestaruudet:
* **Koripallo** 
** Miehet (4): 1952, 1988, 2008, 2022
* **Maastojuoksu**
** Miehet (1): 1953
* **Yleisurheilu**
** Miehet (3): 1959, 1960, 1970
** Naiset (1): 2013
* **Yleisurheilu (sisäradat)**
** Miehet (4): 1966, 1969, 1970, 1971

## Lähteet

## Aiheesta muualla
* Joukkueen verkkosivusto 
* Yliopiston verkkosivusto
Brachyteles hypoxanthus

**Brachyteles hypoxanthus** on hämähäkkiapinoihin kuuluva nisäkäslaji, murikin lähisukulainen. Sitä tavataan  Brasiliassa.

*Brachyteles hypoxanthus* on hieman lyhyempi ja kevyempi kuin muriki. Uros painaa keskimäärin 9,4 kg, naaras 8,3 kg.

*Brachyteles hypoxanthusin* levinneisyysalue kattaa useimmat Minas Geraisin, Espírito Santon ja Bahian osavaltioiden Atlantin puoleiset metsät. Yksi populaatio tunnetaan myös Rio de Janeiron osavaltiosta Itatiaian kansallispuistosta. Lajin etsiminen metsästä on melko helppoa, koska se on neotrooppisten vyöhykkeiden suurin kädellinen, jonka omaleimainen ääntely koostuu pitkistä huudoista. Suurin osa harvoista jäljellä olevista populaatioista asuu kuitenkin vuoristoisilla alueilla, mikä tekee joidenkin levinneisyysalueiden tarkan määrittelyn erittäin vaikeaksi. *Brachyteles hypoxanthusin* nykyisen kannan uskotaan olevan yhteensä alle 1 000 yksilöä, jotka elävät 14 eristyneessä ryhmässä yksityisillä, kunnallisilla, osavaltion ja kansallisilla suojelualueilla.

## Lähteet
Sosiaalinen käyttäytyminen

**Sosiaalinen käyttäytyminen** tarkoittaa eläinten yhteistoimintaa lajitoveriensa kanssa.

Sosiaalisia lajeja, jotka muodostavat yhteisöjä, ovat nisäkkäistä esimerkiksi laumaeläimet, kuten antiloopit, ja hyönteisistä yhdyskuntahyönteiset, kuten muurahaiset. Myös ihminen on sosiaalinen laji.

Sosiaaliset eläimet ovat epäsosiaalisia eläimiä paremmin turvassa saalistajilta. Ne voivat suojata toisiaan laumaan piiloutumalla, joukkovoimalla, vartiovuoroilla, varoitusäänillä tai yhdessä rakennetuilla suojarakennelmilla. Lisäksi sosiaaliset eläimet löytävät lisääntymiskumppaninsa läheltä, ja ne kykenevät etsimään ruokaa tavoilla, joita yksin elävät eläimet eivät voi käyttää. Esimerkiksi jotkin saalistajat, kuten sudet, kykenevät yhdessä saalistamaan suurempia eläimiä kuin yksin. Yhdessä toimien eläimet pystyvät myös tekemään suuria rakennelmia, kuten kaniinien käytäväverkostot ja termiittien pesäkeot. Muun muassa leijona- ja susilaumoissa naaraat huolehtivat lisäksi toistensa pennuista.

Epäsosiaalisia, erakkoina eläviä nisäkkäitä ovat muun muassa tiikeri, jääkarhu ja laiskiainen. Epäsosiaalisuuden etuna sosiaalisuuteen verrattuna ovat esimerkiksi resursseista kilpailemisen väheneminen, ryhmän sisäisten konfliktien välttäminen sekä loisille ja sairauksille altistumisen väheneminen.

Sosiaaliseen käyttäytymiseen liittyvä keskinäinen avunanto perustuu altruismiin. Sen eräs evolutiivinen syy on sukulaisvalinta, jossa lauman jäsen suojelee myös omia geenejään auttaessaan lähisukulaisiaan. Myös peliteoria selittää eläinten sosiaalista käyttäytymistä evoluution kannalta.

## Katso myös
* Eläinten ryhmäkäyttäytyminen
* Eläinten viestintä

## Lähteet
Paratiisin avaimet

**Paratiisin avaimet** on Hamy Ramezanin ohjaama lyhytelokuva vuodelta 2014. Se kertoo kodittomista veljeksistä, jotka yrittävät selvitä jokapäiväisestä elämästä sotaa käyvässä maassa vuonna 1984. 

Elokuva sai Tampereen elokuvajuhlilla Risto Jarva -palkinnon, nuorisotuomariston palkinnon sekä kotimaisen kilpailun yleisöpalkinnon. Helsingin lyhytelokuvafestivaalilla se palkittiin parhaana elokuvana fiktioelokuvien ammattilaissarjassa. Se esitettiin myös *[[Rakkautta ja anarkiaa]]* -festivaaleilla.

## Lähteet
FA Cupin loppuottelu 2023

**FA Cupin loppuottelu 2023** (sponsorisyistä johtuen myös **Emirates FA Cup**) oli maailman vanhimman jalkapalloturnauksen FA Cupin 142. loppuottelu. Ottelussa kohtasivat Manchester City ja Manchester United. City voitti ottelun maalein 2-1 ja saavutti seurahistoriansa 7. FA Cupin.

FA Cupin voittaja saa normaalisti paikan Eurooppa-liigaan. Vaikka Manchester City voitti ottelun, se oli jo varmistanut paikkansa Mestarien liigassa valioliigamestaruuden myötä. Täten Eurooppa-liigan paikka siirtyi Valioliigassa seuraavaksi korkeimmalle sijoittuneelle joukkueelle, joka ei ollut vielä varmistanut paikkaa eurooppalaisissa kilpailuissa. Tässä tapauksessa Brighton & Hove Albion sai tämän paikan.

## Tie loppuotteluun

Molemmat joukkueet aloittivat cupin 3. kierrrokselta.

### Manchester City

Manchester City aloitti FA Cupin voittamalla Chelsean 4–0. Seuraavalla kierroksella kaatui toinen lontoolaisseura, Arsenal 1–0. Seuraavalla kierroksella City voitti vierasottelussa Bristol Cityn maalein 0–3. Puolivälierissä Manchester City pääsi välieriin 6–0-murskavoitolla Burnleysta. Välierissä Sheffield United kaatui 3–0.

### Manchester United

Ensimmäisellä kierroksella Manchester United kohtasi Evertonin. United voitti lukemin 3–1. Toisella kierroksella vastaan tuli Reading, joka päättyi myös 3–1. West Ham United kaatui Old Traffordilla muiden kierrosten tapaan 3–1. Puolivälierissä sama toistui ja United voitti Fulhamin maalein 3–1. Välierissä joukkue voitti Brighton & Hove Albionin 0–1.

## Ottelu

Ottelu alkoi kello 15 Wembley Stadiumilla, Lontoossa. Katsojia oli noin 83&nbsp;179. Ottelun tuomarina toimi englantilainen Paul Tierney. İlkay Gündoğan vei Manchester Cityn johtoon jo ensimmäisellä minuutilla. Bruno Fernandes tasoitti rangaistuspotkusta 1-1:een. Ottelun ratkaisu syntyi 51. minuutilla, kun İlkay Gündoğan teki 2–1-voittomaalin Kevin De Bruynen syötöstä.

## Lähteet

## Aiheesta muualla

* Virallinen sivusto
The Hunger Games: Catching Fire (Original Motion Picture Soundtrack)

***The Hunger Games: Catching Fire (Original Motion Picture Soundtrack)*** on vuoden 2013 elokuvan *[[Nälkäpeli – Vihan liekit]]* soundtrack-albumi. Se sisältää eri artistien esittämiä kappaleita, jotka ovat esiintyvät elokuvassa tai ovat sen inspiroimia.

## Tuotanto ja julkaisu
Soundtrackin vastaavana tuottajana toimi Alexandra Patsavas. Hän valitsi albumille tulevat artistit ja kappaleet. Albumin artisteja ovat muun muassa Sia, The Weeknd, Coldplay, Christina Aguilera ja Lorde. Useimmat kappaleet ovat elokuvaa tai albumia varten tehtyjä. Poikkeuksena on Lorde esittämä ”Everybody Wants to Rule the World”, joka on cover Tears for Fears -yhtyeen kappaleesta. 

Albumi julkaistiin 15. marraskuuta 2013. Se nousi Yhdysvalloissa Billboard 200 -listan viidennelle sijalle. Kanadassa se oli sijalla 9.

Albumista julkaistiin eri puolilla maailmaa useita erikoispainoksia, joissa on bonuskappaleena jonkin paikallisen artistin tekemä kappale. Yksi painos oli Saksaa, Itävaltaa ja Sveitsiä, toinen Espanjaa ja espanjankielisiä latinalaisen Amerikan maita ja kolmas Brasiliaa varten.

## Singlet
Coldplayn kappale ”Atlas” julkaistiin albumin ensimmäisenä singlenä 6. syyskuuta 2013. ”Atlas” voitti vuoden kappaleen palkinnon Hollywood Film Awards -gaalassa. Se oli ehdolla parhaan visuaaliselle medialle tehty kappale Grammy-palkinnon voittajaksi. Kappale oli ehdolla myös parhaan kappaleen Golden Globe -palkinnon voittajaksi.

Albumilta julkaistiin singleinä myös Christina Aguileran kappale ”We Remain” ja Sian kappale ”Elastic Heart”, jolla esiintyvät myös The Weeknd ja Diplo. Molemmat kappaleet olivat ladattavissa 1. lokakuuta.

## Palkinnot
Kaikki palkinnot ja ehdokkuudet ovat singlelle ”Atlas”.

**Voitetut**
* Hollywood Film Awards, vuoden kappale

**Ehdokkuudet**
* Grammy, paras visuaaliselle medialle tehty kappale
* Golden Globe, paras kappale
* Critics’ Choice Movie Awards, paras kappale
* Gold Derby Awards, paras kappale

## Toinen soundtrack

Elokuvalle julkaistiin myös toinen soundtrack, *[[The Hunger Games: Catching Fire (Original Motion Picture Score)]]*. Se sisältää James Newton Howardin säveltämää instrumentaalista elokuvamusiikkia ja kuoron esittämiä kappaleita.

## Kappaleet

## Listasijoitukset

## Lähteet

## Aiheesta muualla
* Albumi AllMusic-sivustolla
* Albumi Discogs-sivustolla
The Hunger Games: Songs from District 12 and Beyond

***The Hunger Games: Songs from District 12 and Beyond*** on vuoden 2012 elokuvan *[[Nälkäpeli (elokuva)|Nälkäpeli]]* (*The Hunger Games*) soundtrack-albumi. Se sisältää eri artistien esittämiä kappaleita, jotka ovat esiintyvät elokuvassa tai ovat sen inspiroimia. Albumi nousi listaykköseksi Yhdysvalloissa.

## Tuotanto ja julkaisu
Albumin vastaavana tuottajana toimi T Bone Burnett. Hän valitsi albumille tulevat artistit ja kappaleet. Albumilla esiintyvät ovat muun muassa Taylor Swift, The Civil Wars, The Decemberists, Neko Case ja Arcade Fire.

Albumi julkaistiin 20. maaliskuuta 2013. Albumin ostaneet saattoivat ladata bonuksena Stingin esittämän kappale ”Deep in the Meadow (Lullaby)”. Kappale oli lisäksi bonuksena albumin Japanin CD-painoksella. 

Swiftin ja The Civil Warsin kappale ”Safe & Sound” ja Swiftin soolokappale ”Eyes Open” julkaistiin singleinä. The Decemberists -yhtyeen ”One Engine” ja bonusraitana esiintynyt Stingin ”Deep in the Meadow (Lullaby)” julkaistiin lisäksi digitaalisina promosingleinä.

## Vastaanotto
*The Hunger Games: Songs from District 12 and Beyond* nousi Yhdysvaltain Billboard 200 -listan kärkeen. Se on myynyt Yhdysvalloissa kultaa. Albumi oli listasijalla 5 Kanadassa, sijalla 13 Uudessa-Seelannissa ja sijalla 14 Australiassa.

Taylor Swiftin ja The Civil Wars -yhtyeen ”Safe & Sound” palkittiin  parhaan visuaaliselle medialle tehdyn kappaleen Grammy-palkinnolla vuonna 2013. Toinen albumin kappale, Arcade Fire -yhtyeen ”Abraham’s Daughter”, oli ehdolla samassa kategoriassa. ”Safe and Sound” oli ehdolla myös parhaan kappaleen Golden Globe -palkinnon voittajaksi.

## Palkinnot
**Voitetut**
* Grammy, paras visuaaliselle medialle tehty kappale (”Safe & Sound”)
* Teen Choice, paras naisartistin single (”Eyes Open”)

**Ehdokkuudet**
* Grammy, paras visuaaliselle medialle tehty kappale (”Abraham’s Daughter”)
* Grammy, paras duon tai ryhmän countryesitys (”Safe & Sound”)
* Golden Globe, paras kappale (”Safe & Sound”)
* OFTA Film Awards, paras alkuperäiskappale (”Abraham’s Daughter”)
* Country Music Association Awards, vuoden kohokohta musiikissa (”Safe & Sound”)
* CMT Music Awards, vuoden video (”Safe & Sound”)
* CMT Music Awards, vuoden yhteistyövideo (”Safe & Sound”)

## Toinen soundtrack

Elokuvalle julkaistiin myös toinen soundtrack, *[[The Hunger Games (Original Motion Picture Score)]]*. Se sisältää James Newton Howardin säveltämää instrumentaalista elokuvamusiikkia ja kuorokappaleita.

## Kappaleet

* ”Abraham’s Daughter”: tuotanto Arcade Fire
* ”The Ruler and The Killer”: tuotanto Greg Wells
* ”Eyes Open”: tuotanto Nathan Chapman ja Taylor Swift
* ”Deep in the Meadow (Lullaby)”: tuotanto T Bone Burnett, Simone Burnett
* Muut kappaleet: tuotanto T Bone Burnett

## Listasijoitukset

## Myyntipalkinnot

## Lähteet

## Aiheesta muualla
* ''The Hunger Games: Songs from District 12 and Beyond'' AllMusic-sivustolla
* ''The Hunger Games: Songs from District 12 and Beyond'' Discogs-sivustolla
The Hunger Games: Mockingjay – Part 1 (Original Motion Picture Soundtrack)

***The Hunger Games: Mockingjay – Part 1 (Original Motion Picture Soundtrack)*** on vuoden 2014 elokuvan *[[Nälkäpeli – Matkijanärhi, osa 1]]* soundtrack-albumi. Se sisältää eri artistien esittämiä kappaleita, jotka esiintyvät elokuvassa tai ovat sen inspiroimia.

## Tuotanto ja julkaisu
Soundtrackin tuotti ja kokosi uusiseelantilainen artisti Lorde. Hän esiintyy itse useammalla kappaleella ja osallistui useiden kappaleiden säveltämiseen. Hänen lisäkseen albumilla esiintyvät muun muassa Tinashe, Major Lazer, Ariana Grande, Charli XCX ja Stromae.

Albumi julkaistiin 17. marraskuuta 2014. Se nousi Yhdysvalloissa albumilistan sijalle 18 ja Uudessa-Seelannissa listasijalle 9.

## Singlet
Lorden ”Yellow Flicker Beat” julkaistiin albumin ensimmäisenä singlenä 29. syyskuuta 2014. ”Yellow Flicker Beat” nousi Yhdysvalloissa Billboard Hot 100 -listan sijalle 34. Se oli ehdolla parhaan kappaleen Golden Globe -palkinnon voittajaksi vuonna 2015. 

James Newton Howardin ja Jennifer Lawrencen ”The Hanging Tree” julkaistiin singlenä 9. joulukuuta 2013. ”The Hanging Tree” nousi Yhdysvalloissa Billboard Hot 100 -listan sijalle 12. Se nousi listaykköseksi Itävallassa, Saksassa ja Unkarissa.

## Palkinnot
**Voitetut**
* New Zealand Music Awards, vuoden single (”Yellow Flicker Beat”)

**Ehdokkuudet**
* Golden Globe, paras kappale (”Yellow Flicker Beat”)
* Critics’ Choice Movie Awards, paras kappale (”Yellow Flicker Beat”)
* International Film Music Critics Association Awards, paras elokuvasävellys (”The Hanging Tree”)
* APRA Awards (Uusi-Seelanti), Silver Scroll (”Yellow Flicker Beat”)
* New Zealand Music Awards, myydyin uusiseelantilainen single (”Yellow Flicker Beat”)
* New Zealand Music Awards, vuoden radiosingle (”Yellow Flicker Beat”)
* OFTA Film Awards, paras sovitettu kappale (”The Hanging Tree”)
* RTBF, D6bels Music Awards, vuoden hitti (”Meltdown”)

## Toinen soundtrack

Elokuvalle julkaistiin myös toinen soundtrack nimeltä *[[The Hunger Games: Mockingjay – Part 1 (Original Motion Picture Score)]]*. Se sisältää James Newton Howardin säveltämää instrumentaalista elokuvamusiikkia, kuorokappaleita ja Jennifer Lawrencen kappaleen ”The Hanging Tree”. Kappale esiintyi alun perin vain *Score*-albumilla.  Se lisättiin toisen soundtrackin digitaaliselle versiolle joulukuussa 2014.

## Kappaleet

* ”Flicker (Kanye West Rework)” on remix kappaleesta ”Yellow Flicker Beat”.
* ”Plan the Escape” on cover Son Lux -yhtyeen kappaleesta. 
* ”Ladder Song” on cover Bright Eyes -yhtyeen kappaleesta.
* Lorde laulaa taustoja kappaleessa ”This Is Not a Game”.

## Listasijoitukset

## Lähteet

## Aiheesta muualla
* Albumi AllMusic-sivustolla
* Albumi Discogs-sivustolla